สวัสดีค่ะเริ่มจากมีอาการมือและแขนชาทั้งสองข้างเป็นบางครั้งตั้งแต่ปลายเดือนมีนาคม ตรวจเลือดไม่พบค่าผิดปกติ คุณวินิจฉัยว่าเป็นพังผืดกดรัดเส้นประสาทที่ข้อมือ ต้องใช้เฝือกอ่อนดามมือทั้งกลางวันกลางคืนต่อมาเมื่อหนึ่งอาทิตย์ที่ผ่านมาฝ่าเท้าข้างซ้ายเริ่มชาเหมือนถูกไฟช็อตอยู่ตลอดเวลาและรู้สึกเป็นมากตอนกลางคืน ดิฉันสงสัยว่าตัวเองจะเป็นเบาหวานหรือไม่ เลยลองตรวจเช็คระดับนํ้าตาลในปัสสาวะด้วยแถบเช็คหลังทานอาหารกลางวันประมาณ2 ชม. พบว่าขึ้น+1 (ตรวจติดต่อกันมาตลอด4วัน ก่อนและหลังอาหาร ไม่พบอาการผิดปกติ ) อยากเรียนถามคุณว่าดิฉันมีความเสี่ยงที่เป็นเบาหวานหรือไม่คะ เมื่อเดือนมีนาระดับนํ้าตาลในเลือดโดยไม่ได้อดอาหารอยู่ที่ 97 ดิฉันอายุ 53 ปี สูง160 ซม. หนัก 49 กิโลและอาการชาเท้าเกี่ยวข้องกับโรคพังผืดกดทับเส้นประสาทหรือไม่อย่างไรคะ
สวัสดีค่ะ อาการมือและแขนชาทั้งสองข้างเป็นบางครั้ง ร่วมกับมีฝ่าเท้าข้างซ้ายเริ่มชาเหมือนถูกไฟช็อตด้วย อาจจะเกิดจากปลายเส้นประสาทอักเสบที่เกิดจากการถูกกดทับ การขาดวิตามินหรือเป็นเบาหวานมักจะทำให้ชาปลายมือปลายเท้าได้บ่อยมากขึ้น สาเหตุอื่นๆเช่นกล้ามเนื้ออักเสบ ทำให้มีอาการปวดบริเวณกล้ามเนื้อที่ออกแรงมาก สัมพันธ์กับท่าทาง และอาจทำให้ชาร่วมด้วยได้ หรือเป็นจากความผิดปกติในสมองทำให้รับรู้ความรู้สึกผิดปกติ แต่มักเป็นชาหนาๆเหมือนไม่รู้สึกอะไร ไม่ใช่ลักษณะเหน็บชาแม้อาการเหล่านี้อาจจะพบได้ในผู้ป่วยเบาหวาน แต่การจะยืนยันว่าเป็นโรคเบาหวานหรือไม่ จำเป็นต้องทำการเจาะค่าน้ำตาลในเลือดตรวจดูค่ะ โดยการวินิจฉัยคือน้ำตาลในเลือดหลังอดอาหาร 8 ชั่วโมงที่สูงกว่า 126 มิลลิกรัมต่อเดซิลิตรหากเพิ่งตรวจน้ำตาลในเลือดมาตอนเดือนมีนาคมอยู่ที่ 97 ก็คือยังไม่เข้าข่ายเบาหวานนั้น อาจจะต้องตรวจหาสาเหตุอื่นๆที่อาจทำให้มีอาการเหน็บชาด้วยดังที่กล่าวไปในเบื้องต้นหลีกเลี่ยงการทำท่าที่ทำให้เกิดอาการ เช่นการกดทับนานๆ หรือการยกของหนัก สังเกตอาการ ถ้ายังรู้สึกเหน็บชามากขึ้นเรื่อยๆ เริ่มมีกล้ามเนื้ออ่อนแรง กำมือ หรือขยับกล้ามเนื้อไม่ได้ตามปกติ ควรกลับไปพบแพทย์